ตลท.จับ 2 หุ้นติดเครื่องหมาย “C” หลังส่วนของผู้ถือหุ้นน้อยกว่า 50%
ตลท.จับ 2 หุ้นติดเครื่องหมาย "C" หลังส่วนของผู้ถือหุ้นน้อยกว่า 50% มีผลพรุ่งนี้ (17 ส.ค.)
16 ส.ค. 2561

ตลาดหลักทรัพย์แห่งประเทศไทย (ตลท.) ขึ้นเครื่องหมาย C สำหรับหุ้นบริษัท อี ฟอร์ แอล เอม จำกัด (มหาชน) หรือ EFORL และบริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE
โดยให้มีผลวันที่ 17 ส.ค. 2561 เนื่องจากส่วนของผู้ถือหุ้นน้อยกว่า 50% ของทุนชำระแล้ว สำหรับงบการเงินไตรมาสที่ 2 สิ้นสุดวันที่ 30 มิถุนายน 2561
ทั้งนี้ หลักทรัพย์ที่ถูกขึ้นเครื่องหมาย C จะต้องซื้อด้วยบัญชี Cash Balance (คือ สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์นั้น) ตั้งแต่วันที่ขึ้นเครื่องหมายเป็นต้นไป จนกว่าจะแก้เหตุดังกล่าวได้